stanford-oval/wikipedia huggingface dataset:
לס קלארק
ביוגרפיה

קלארק נולד בשנת 1907 באוגדן, כאשר הוא אח בכור לאחד עשר אחים. עד שנת 1910 המשפחה התגוררה בסולט לייק סיטי, ובשנת 1920 התגוררה בטווין פולס. בשנת 1930 המשפחה גרה בלוס אנג'לס, שם למד קלארק בתיכון ונציה. במהלך לימודיו בתיכון הוא עבד בחנות גלידה ליד אולפני וולט דיסני בהוליווד, אליה היו מגיעים הרבה וולט דיסני ואחיו הגדול רוי דיסני. פעמים רבות שאכלו שם, וולט החמיא לקלארק על עבודת הכיתוב שלו בתפריטים במסעדה, דבר שבסופו של דבר גרם לקלארק לבקש לעבוד באולפנים. קלארק סיפר:
"[וולט דיסני] אמר 'תביא כמה מהציורים שלך ונראה איך הם נראים'. אז העתקתי כמה קריקטורות והראיתי אותן לוולט. הוא אמר שיש לי קו טוב, ולמה שאני לא אבוא לעבוד ביום שני."
קלארק החל לעבוד באולפנים בשנת 1927, כאשר בהתחלה עבד כמפעיל מצלמות וצובע דיו על ההנפשות. בהמשך הוא עבד בהדרכתו של אב אייוורקס, ובמהלך פיתוח דמותו של מיקי מאוס הועלה לדרגת אינבינר, דרכה עבד על סצנות עבור הסרט הקצר "ספינת הקיטור וילי", בו מיקי מאוס מופיע לראשונה באופן רשמי לאחר הקרנות ניסיון בכיכובו. מאז הוא החל לעבוד כאנימטור, כאשר הוא הנפיש סצנות בסרט הקצר "ריקוד השלדים" מתוך סדרת הסרטים "סימפוניות טיפשיות". לאחר שאב אייוורקס עזב את האולפנים, קלארק עבד כמנווט מוביל בדמותו של מיקי מאוס.
קלארק לקח חלק בהנפשת הסרט "שלגיה ושבעת הגמדים", כאשר הוא היה אחראי על שבעת הגמדים, בפרט על הסצנה בה הם רוקדים עם שלגיה כל אחד בנפרד. מאז הוא המשיך להיות אחראי על הנפשת דמויות, ביניהן פינוקיו מהסרט "פינוקיו", סינדרלה מהסרט "סינדרלה", עליסה מהסרט "עליסה בארץ הפלאות" וטינקרבל מהסרט "פיטר פן". הוא גם עבד על בימוי סרטים קצרים מונפשים רבים, ביניהם "דונלד בארץ המתמטיקסם".
במהלך עבודתו באולפנים, קלארק השתתף במספר שיעורי אומנות כדי לשפר את עבודותיו. הוא היה ידוע ביכולתו לתזמן הנפשות לקטעים מוזיקליים, וכמו כן ביכולתו להעביר רגש בעבודותיו. קלארק עזב את החברה לאחר שעבד בה 48 שנים.
ב-12 בספטמבר 1979, בגיל 71, קלארק נפטר מסרטן בסנטה ברברה. לאחר מותו הוא הוכר כ"אגדת דיסני" יחד עם תשעת הזקנים של דיסני ואב אייוורקס בשנת 1989, ובשנת 1992 הוא קיבל את פרס וינזור מקיי.
פילמוגרפיה

בין הסרטים שעבד עליהם נכללים "צרות טרוליות" משנת 1927, "אבא מסכן" ו"ספינת הקיטור וילי" משנת 1928, "ריקוד האסם", "נער המחרשה", "ריקוד השלדים", "הטוראדור האיום", "זמן אביב" ו"הגמדים העליזים" משנת 1929, "פשוט מיקי", "חורף", "מנגינות קופים", "ימי החלוץ", "תעלומת הגורילה", "כנופיית השלשלאות", "לוחמי האש", "לילה", "דג משתובב", "חצות בחנות צעצועים", "קניבלים מרקדים", "סתיו", "קיץ", "הפיקניק", "פאן שובב" ו"תעלולים ארקטיים" משנת 1930, "הברווזון המכוער", "מנגינות אמא אווזה", "נער השליחויות", "ציד האיילים", "בעיות תחבורה", "מקצב כחול" ו"מסיבת יום ההולדת" משנת 1931, "פרחים ועצים", "רק כלבים", "מיקי בערביה", "המעשה הטוב של מיקי", "המופע של מיקי", "הסיוט של מיקי", "המסיבה הנהדרת", "המלך נפטון", "חיפושיות מאוהבות", "תינוקות ביער", "בית המלאכה של סנטה" ו"הסוחר מיקי" משנת 1932, "הדוקטור המטורף", "ציפורים באביב", "המלודרמר של מיקי", "בונים בניין", "המלך קול הזקן" ו"עולם הענקים" משנת 1933, "הצרצר והנמלה", "גוליבר מיקי", "אלת האביב" ו"חוטף הכלבים" משנת 1934, "ארץ המוזיקה", "קונצרט הלהקה" ו"הצב והארנב" משנת 1935, "בן הדוד מהכפר" ו"יריבו של מיקי" משנת 1936, "שלגיה ושבעת הגמדים", "החובבנים של מיקי" ו"מיקי הקוסם" משנת 1937, "התוכי של מיקי" ו"חייט קטן ואמיץ" משנת 1938, "תערוכת הכלבים" ו"החזיר המעשי" משנת 1939, "פינוקיו" ו"מר דאק צועד החוצה" משנת 1940, "דמבו הפיל המעופף", "הסופה הקטנה" ו"השנים הטובות" משנת 1941, "במבי", "פני הפיהרר", "מסיבת יום ההולדת של מיקי", "איך לשחק בייסבול" ו"כולם ביחד" משנת 1942, "סלודוס אמיגוס" ו"פלוטו פרטי" משנת 1943, "שלושת הקבלרוס" ו"צרות טרומבון" משנת 1944, "רצח הוקי" משנת 1945, "שירת הדרום" משנת 1946, "חופשי ומאושר" משנת 1947, "נועדת בשבילי" ו"עת הזמיר" משנת 1948, "כה יקר ללבי" ו"הרפתקאות איכבוד ומר טוד" משנת 1949, "סינדרלה" משנת 1950, "עליסה בארץ הפלאות" משנת 1951, "פיטר פן" ו"בן ואני" משנת 1953, "היפהפייה והיחפן" משנת 1955, "פול בוניאן" משנת 1958, "היפהפייה הנרדמת" ו"דונלד בארץ המתמטיקסם" משנת 1959, "על כלבים וגנבים" ו"דונלד והגלגל" משנת 1961, "סימפוזיון על שירים פופולריים" משנת 1962, "החרב באבן" משנת 1963, "תוכנית הישרדות האש של דונלד" משנת 1965, "רובין הוד" משנת 1973 ו"הרפתקאותיו של פו הדב" משנת 1977.
הערות שוליים

↑  Les Clark, באתר אגדות דיסני
| --- | --- |
בקרת זהויות :  BIBSYS: 9039368  BNE: XX1709698  BnF: cb140571926 (data)  GND: 1102065749  ISNI: 0000 0000 7992 5604  LCCN: no2010096145  NKC: xx0153218  SNAC: w65j5csn  ULAN: 500486589  VIAF: 42043749   WorldCat (עם VIAF): 42043749
גסטון שוקנס

| --- | --- |

 לידה:  5 בפברואר 1901 בריסל, בלגיה 
 פטירה:  10 באפריל 1961 (בגיל 60) בריסל, בלגיה 
 מדינה:  בלגיה 
 פרופיל ב-IMDb
 
גסטון שוקנס (בצרפתית: Gaston Schoukens;‏ 5 בפברואר 1901, בריסל – 10 באפריל 1961, בריסל) היה במאי בלגי.
ביוגרפיה

בשנת 1926 עשה לעצמו גסטון שוקנס שם עם הקומדיה הראשונה שלו "הנהג שלי". בשנת 1930 יצר את "משפחת קלפקנס", שנחשב לסרט הקולי הבלגי הראשון (הצליל הוקלט בתקליט LP). בשנת 1931 ביים את הסרט העלילתי הבלגי הראשון באמצעות צליל אופטי שהפגיש מוזיקה ותמונות באותו המדיום, ב"החלום היפה ביותר".
שוקנס היה כמעט שלושים שנה דמותו של הקולנוע הבלגי הפופולרי. למעשה, הוא מתמודד עם כל הז'אנרים, הסרטים התיעודיים (הכדורגל הבלגי, 1922, המקום הגדול בבריסל, 1943), סרטי אמנות (הציירים שלנו, 1926), מלודרמה (לעולם לא תדע, 1927), דרמה פטריוטית (צלב היסר, 1928, בימוי משותף עם פול פלון) או קומדיות חסרות מעצורים, כמו תן למוזיקה (1935) או בוסמנים וקופנול (1938).
סרטו "זו הייתה התקופה הטובה" (1936) היה ההצלחה הגדולה ביותר של שנות השלושים בבלגיה, רק עלה על ידי שלגיה ושבעת הגמדים של וולט דיסני. גרגורי לקרואה, חוקר תולדות הקולנוע ב-ULG, כותב, עם זאת, כי "הקומדיות הפופולריות שלו, שעשעו את ההמונים לפני מלחמת העולם השנייה, בסופו של דבר משעממות את הציבור ונראות כקומדיות יום ראשון".
פול פלון הוא לעיתים קרובות מנהל הצילום של שוקנס.
פילמוגרפיה

1921: הפרדיגדישן
1922: כדורגל בלגי
1923: הסמואה
1923: אמנות החרס
1923: עם תופים ושופרות
1924: מקום הגדול בבריסל
1925: פירנצה
1926: פדגוגיה
1926: הציירים שלנו
1926: הנהג שלי
1926: החתונה הנסיכותית
1926: הלווייתו של הקרדינל מרסייה
1928: צלב היסר
1928: קריירה
1929: משפחת קלפקנס
1929: חמש שעות בבלון
1929: בריגהל
1931: החלום היפה ביותר
1932: הגופה מספר 5
1933: אם אתה רואה את דודי
1934: ילד תמורת 100,000 פרנק
1934: כתפיות שלי
1934: ארבעת המוסקטרים
1934: כניסתו המאושרת של H.M. Leopold III לבריסל
1935:סקירה פלמית
1935: המוזיקה פועלת
1936: זו הייתה תקופה טובה
1938: פנים צרפת
1938: אבי ואבי
1938: הרעל
1939: זיג-זג
1939: אלה שצופים
1939: בוסמנס וקופנול
1939: בואו נשמור על החיוך שלנו
1944: לידת עיר (סרט תיעודי)
1946: האורחים בשמונה
1947: תחי הנשים
1955: ערב של שמחה
1956: אהבה נמצאת איפשהו ... בבלגיה
1958: אקספו קדימה!
1959: סוף שבוע פנטסטי
1959: שערורייה בבלגיה ג'ויוז
הערות שוליים

↑  WordPress › Setup Configuration File, www.cadrage.net (ארכיון)
| --- | --- |
בקרת זהויות :  BnF: cb16424477r (data)  GND: 1058721976  ISNI: 0000 0004 3705 1397  VIAF: 310694624   WorldCat (עם VIAF): 310694624 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גסטון שוקנס".
Disneymania (אלבום)

Disneymania (בעברית: דיסנימאניה) הוא אלבום מוזיקלי מסוגת הפופ, שמכיל בתוכו גרסאות כיסוי בביצוע אומנים שונים לשירים של דיסני, המשמש כאלבום הראשון בסדרת אלבומים בעלת אותו שם. האלבום הופץ לראשונה ב-17 בספטמבר 2002 על ידי חברת התקליטים וולט דיסני רקורדס, כאשר הקלטת השירים החלה בשנת 1998 בהוליווד.
סינגלים שיצאו במסגרת האלבום כוללים את "I Wan'na Be Like You (The Monkey Song)" בביצוע להקת Smash Mouth,‏ "Beauty and the Beast" בביצוע להקת Jump5 ו-"Reflection" בביצוע כריסטינה אגילרה, אשר הגיע למקום התשע עשרה ב-Adult Contemporary ובזכות הצלחתו חברת תקליטי RCA מימנה את אלבום הבכורה שלה, "Christina Aguilera". לכל הסינגלים הופקו קליפים, בנוסף לשירים "Colors of the Wind" בביצוע אשנטי ו-Lil' Sis Shi Shi ו-"You'll Be in My Heart" בביצוע אשר.
האלבום נחשב להצלחה מסחרית, והגיע למקום החמישים ושניים בבילבורד 200 ולמקום הראשון במצעד אלבומי הילדים בארצות הברית. ב-21 בפברואר 2003 האלבום הוכר כ-Music recording certification על ידי איגוד תעשיית ההקלטות האמריקאי, לאחר שנמכרו חמש מאות אלף עותקים שלו.
רקע

בשנת 1998 יצא אלבום האוסף "Stay Awake: Various Interpretations of Music from Vintage Disney Films" על ידי איי אנד אם רקורדס, אשר כלל גרסאות כיסוי לשירים קלאסיים של דיסני. האלבום הביא השראה להפקת אלבום זה, אשר על פי דבריו של לואיג'י-תיאו קלברזה, נשיא חברת התקליטים וולט דיסני רקורדס, הוא נועד להתאים את שירי דיסני לאלף החדש.
כחלק מקידום האלבום, לפני הפצתו, היה אמור להיות ספיישל טלוויזיוני בו השירים היו אמורים להיות מבצועים על ידי האומנים בשידור חיי, כאשר הוא מעולם לא יצא לפועל. כשהאלבום יצא הוא זכה להצלחה מסחרית ולביקורות חיוביות. אלבום זה הביא ליצירת סדרת האלבומים "Disneymania" שכוללת בנוסף אליו עוד שישה אלבומים ושני אלבומי צד.
רשימת רצועות

| # | שיר | מבצעים | סרט | אורך |
| --- | --- | --- | --- | --- |
| 1 | "Someday My Prince Will Come" | אנסטייז'ה | שלגיה ושבעת הגמדים | 3:45 |
| 2 | "Under the Sea" | A-Teens | בת הים הקטנה | 3:25 |
| 3 | "You'll Be in My Heart" | אשר | טרזן | 4:12 |
| 4 | "When You Wish Upon a Star" | אן סינק | פינוקיו | 2:22 |
| 5 | "Colors of the Wind" | אשנטי ו-Lil' Sis Shi Shi | פוקהונטס | 3:46 |
| 6 | "I Wan'na Be Like You (The Monkey Song)" | Smash Mouth | ספר הג'ונגל | 3:17 |
| 7 | "Part of Your World" | ג'סיקה סימפסון | בת הים הקטנה | 3:28 |
| 8 | "I Just Can't Wait to Be King" | ארון קרטר | מלך האריות | 3:26 |
| 9 | "Can You Feel the Love Tonight" | S Club 7 | מלך האריות | 4:11 |
| 10 | "Hakuna Matata" | Baha Men | מלך האריות | 3:43 |
| 11 | "The Tiki Tiki Tiki Room" | הילרי דאף | חדר הטיקי הקסום | 2:44 |
| 12 | "Beauty and the Beast" | Jump5 | היפה והחיה | 3:28 |
| 13 | "Kiss the Girl" | No Secrets | בת הים הקטנה | 3:14 |
| 14 | "Reflection" | כריסטינה אגילרה | מולאן | 3:34 |
| 15 | "Circle of Life" | רונאן קיטינג | מלך האריות | 4:43 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 52 |
|  ארצות הברית | מצעד אלבומי הילדים | 1 |
הערות שוליים

↑  'N Sync, Usher, Ashanti Dip Into 'Disneymania', באתר בילבורד, 22 באוגוסט 2002
| --- | --- |
בקרת זהויות :  MusicBrainz release group: 170b3cb1-5a2d-31fc-8789-6acfeacf135d
נפוליאון (סרט, 2023)

| --- | --- |

כרזת הסרט הרשמית
 בימוי:  רידלי סקוט 
 הופק בידי:  רידלי סקוט קווין ג'יי. וולש
 תסריט:  דייוויד סקארפה
 שחקנים ראשיים:  חואקין פיניקס ונסה קירבי טאהר ראחים
 מוזיקה:  מרטין פיפס 
 צילום:  דאריוז וולסקי 
 מדינה:  בריטניה בריטניה ארצות הברית ארצות הברית
 חברת הפקה:  Apple Studios Scott Free Productions
 חברה מפיצה:  אפל TV פלוס סרטי קולומביה (תחת סרטי סוני)
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 22 בנובמבר 2023 ישראל 21 בדצמבר 2023
 משך הקרנה:  158 דק' 
 שפת הסרט:  אנגלית
 סוגה:  דרמה היסטורית-ביוגרפית
 www.napoleon.movie
 דף הסרט ב־IMDb
 
נפוליאון (באנגלית: Napoleon) הוא סרט דרמה היסטורי- ביוגרפי בריטי-אמריקאי, בבימויו של רידלי סקוט, המגולל את עלייתו לשלטון של נפוליאון בונפרטה, בגילומו של חואקין פיניקס, ואת יחסיו עם אשתו, ז'וזפין.
הסרט עלה לאקרנים בבתי הקולנוע בארצות הברית ב-22 בנובמבר 2023 בהפצתם של סרטי קולומביה וסרטי סוני, לפני שעלה לשירות הזרמת המדיה של אפל, "אפל TV פלוס". בישראל עלה הסרט ב-7 בדצמבר 2023.
רקע עלילתי

הסרט מגולל במבט מקורי ואישי את חייו של נפוליאון בונפרטה ועלייתו לגדולה, החל משנת 1793 והמצור על טולון, ועד מותו בגלות באי סנט הלנה בשנת 1821.
הסרט מתמקד במרבית האירועים מבעד לפריזמת יחסיו ההפכפכים עם אשתו ואהובתו, ז'וזפין דה בוארנה. בין היתר, משוחזרים בסרט הכתרתו לקיסר צרפת, והקרבות המפורסמים שהוביל, ובהם קרב אוסטרליץ, קרב הפירמידות, קרב בורודינו וקרב ווטרלו. דרך כל אלו מוצגת אישיותו המורכבת, שאפתנותו, ומוחו האסטרטגי, אשר השפיעו על הפיכתו לאחד מחשובי האישים שעיצבו את המאה ה-19 בצרפת ובעולם כולו.
צוות השחקנים

חואקין פיניקס – נפוליאון בונפרטה
ונסה קירבי – ז'וזפין דה בוארנה
טאהר ראחים – פול בארס
בן מיילס – ארמנד-אוגוסטין-לואי דה קלונקור (צר')
לודיווין סנייה – תרזה קברוס
מת'יו נידהם – לוסיאן בונפרטה
יוסף קרקור – הגנרל לואי ניקולא דאבו
פיל קורנוול – סנסון "הבורו" (צר')
אדואר פיליפונה – אלכסנדר הראשון, קיסר רוסיה
איאן מקניס
פול ריס – שארל-מוריס דה טליראן
ג'ון הולינגוורת' – מישל נה
גאווין ספוקס – מולינס
רופרט אוורט - ארתור ולסלי, הדוכס הראשון מוולינגטון
יאניס ניוונר - היפוליט צ'ארלס
אבובכר סלים - תומא-אלכסנדר דיומא
הפקה > פיתוח

באוקטובר 2020, עם ההכרזה על פיתוח והפקת הסרט, נודע שהסרט יופק על ידי אולפני המאה ה-20. לקראת סוף שנת 2020, פורסם שהאולפנים נטשו את הפקת הסרט, ובינואר 2021, נמסר שזכויות הפקת והפצת הסרט נרכשו על ידי חברת אפל שתפיק את הסרט באמצעות אולפני ההפקה שלה, "Apple Studios", ותפיץ אותו באמצעות שירות הזרמת המדיה שלה, "אפל TV פלוס".
ב־14 בינואר 2021, במהלך ריאיון לאתר "דדליין הוליווד", הכריז רידלי סקוט: ”נפוליאון הוא אדם שתמיד ריתק אותי. הוא בא מאשפתות לשליטה בהכל – אבל כל אותה העת הוא ניהל מלחמה על אהבתה של אשתו הנואפת, ז'וזפין. הוא כבש את העולם על מנת לנסות להרוויח את אהבתה, וכשלא יכול היה, הוא כבש את העולם על מנת להרוס אותה והרס את עצמו תוך כדי. [...] אף שחקן לעולם לא יוכל לגלם את נפוליאון כמו חואקין. הוא יצר את אחד הקיסרים המורכבים ביותר בתולדות הקולנוע (קומודוס ב'גלדיאטור'), ואנחנו ניצור קיסר אגדי נוסף עם נפוליאון בגילומו.”
ב-18 בינואר 2022, אושר על-ידי המפיק קווין ג'יי. וולש כי שמו המקורי של הסרט "קיטבג" הוחלף, ומעתה ייקרא תחת שם הכותר "נפוליאון".
הפקה > ליהוק

במקביל להודעה על כוונתו של רידלי לביים סרט העוסק בקורותיו של נפוליאון, נמסר כי את דמותו של המצביא עתיד לגלם חואקין פיניקס. ב-2 במרץ 2021, נמסר כי את דמותה של אשתו עתידה לגלם ג'ודי קומר. עם זאת, ב-5 בינואר 2022, נודע על פרישתה של קומר מהפקת הסרט כתוצאה מסיבות מקצועיות, ונמסר כי אותה תחליף השחקנית ונסה קירבי. בפברואר 2022, נמסר על ליהוקו של טאהר ראחים.
הפקה > צילומים

צילומי הסרט החלו בפברואר 2022, והם כללו שישה קטעי קרב מרכזיים, בניגוד לסרטים אחרים על קורותיו של נפוליאון, שכללו רק קרב אחד. צילומי הסרט התקיימו באוקספורדשייר, ובמרץ 2022, עברו ללינקולן, אנגליה. במאי 2022, צילומי הסרט התקיימו במלטה למשך שלושה שבועות. במבצר ריקאסולי שבקלקרה, מלטה, התקיימו צילומי המצור על טולון, שאירע בשנת 1793 ושם זכה נפוליאון בניצחונו הראשון.
הסרט, הכולל סצנות קרב קשות בהן רואים בעלי חיים נפגעים קשה ונהרגים, לא כלל פגיעה כלל בבעלי חיים בעת הצילומים. הסרט כלל יותר מ-100 סוסים אמיתיים ששימשו לקטעי הלחימה של הסרט. צוותי אפקטים חזותיים (VFX) יצרו כמה מהרגעים המסוכנים והעקובים מדם בסרט - ביניהן סצנת המצור על טולון, הכוללת את הסוס של נפוליאון שנפגע מכדור תותח ומת באופן מיידי. הסצנה הגרפית נוצרה באמצעות שילוב של אפקטים פרקטיים (אנ') ואפקטים שנוצרו על ידי מחשב. בסצנה הספציפית, היו 30 רוכבים וסוסים אמיתיים, אבל הסוס של נפוליאון היה מתקן מכני עם כפיל פעלולים לחואקין פיניקס. למתקן המכני הייתה מערכת הידראולית, והראש, הצוואר והגו של הסוס המכני היו דמויי חיים. דם מזויף התווסף לחזה הסוס המכני כדי ליצור את האפקט של דם וקרביים כשהמתקן נסוג לאחור. במהלך סצנת קרב ווטרלו, צוות MPC שיחזר באופן ממוחשב תמונות של סוסים בודדים ובילה שבוע בלכידת תנועות אמיתיות של סוסים כדי ליצור ספריית תנועות לסוסים הממוחשבים.
הפצה

הסרט עלה בבתי הקולנוע בישראל ב-7 בדצמבר 2023 וזאת לאחר מספר דחיות בעקבות מלחמת חרבות ברזל. בהמשך, צפוי לעלות לשירות הזרמת המדיה של אפל, "אפל TV פלוס", במהלך שנת 2024.
ביקורת > ליהוקה של קומר

במרץ 2021, עם היוודע החלטתו של רידלי סקוט ללהק את השחקנית ג'ודי קומר לגילום דמותה של ז'וזפין דה בוארנה, גולשים צרפתיים רבים ביקרו את ההחלטה ללהק את קומר לתפקיד, וזאת על רקע היותה צעירה ב-19 שנים מחואקין פיניקס, שמגלם את דמותו של נפוליאון. משתמשים רבים ציינו כי הפרש גילאים זה אינו מבוסס מבחינה היסטורית, שכן להפך, ז'וזפין דה בוארנה הייתה מבוגרת בשש שנים מנפוליאון בונפרטה.
המגזין "Télérama" הצרפתי ציין, כי "ההחלטה לבחור ברידלי סקוט לביים את הסרט תמוהה, מכיוון שנפוליאון בונפרטה וז'וזפין דה בוארנה, שהופיעו יחד לא אחת בטלוויזיה ובקולנוע, גולמו לרוב על ידי שחקנים בני אותו גיל".
עם זאת, אתר היומון הצרפתי "לה פיגארו" ציין, כי ניתן לעקוף את בעיית הפרשי הגילאים בין השחקנים באמצעות טכנולוגיות דה-אייג'ינג חדישות המאפשרות להצעיר את מראה השחקנים או לחלופין, להזקין אותם, באופן דיגיטלי.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרסי אגודת מבקרי הקולנוע של סן דייגו | הצילום הטוב ביותר | דריוש וולסקי | מועמדות |
| פרסי אגודת מבקרי הקולנוע של סן דייגו | עיצוב התלבושות הטוב ביותר | דייוויד קרוסמן וג'נטי ייטס | מועמדות |
| פרסי אגודת מבקרי הקולנוע של סן דייגו | עיצוב ההפקה הטוב ביותר | ארתור מקס | מועמדות |
| פרסי אגודת מבקרי הקולנוע של סן דייגו | כוריאוגרפיית הפעלולים הטובה ביותר | נפוליאון | מועמדות |
| פרסי איגוד מבקרי הקולנוע האמריקאי | עיצוב התלבושות הטוב ביותר | ג'נטי ייטס ודייוויד קרוסמן | מועמדות |
| פרסי האקדמיה האוסטרלית הבינלאומית לאמנויות הקולנוע והטלוויזיה | שחקנית המשנה הטובה ביותר | ונסה קירבי | זכייה |
| פרס האקדמיה הבריטית לקולנוע | עיצוב התלבושות הטוב ביותר | דייב קרוסמן וג'נטי ייטס | מועמדות |
| פרס האקדמיה הבריטית לקולנוע | האיפור והשיער הטובים ביותר | יאנה קרבוני, פרנצ'סקו פגורטי, סטינדר צ'יימבר וג'וליה ורנון | מועמדות |
| פרס האקדמיה הבריטית לקולנוע | האפקטים הוויזואליים המיוחדים הטובים ביותר | הנרי באדג'ט, ניל קורבולד, צ'רלי הנלי ולוק-יוון מרטין-פנוילט | מועמדות |
| פרס האקדמיה הבריטית לקולנוע | הסרט הבריטי הטוב ביותר | נפוליאון | מועמדות |
| פרס סטלייט | הצילום הטוב ביותר | דריוש וולסקי | מועמדות |
| פרס סטלייט | עיצוב התלבושות הטוב ביותר | דייוויד קרוסמן וג'נטי ייטס | זכייה |
| פרס סטלייט | עיצוב ההפקה הטוב ביותר | ארתור מקס | מועמדות |
| פרס סטלייט | הסאונד הטוב ביותר (עריכה ומיקס) | ג'יימס הריסון, פול מאסי, וויליאם מילר, אוליבר טארני ורייצ'ל טייט | מועמדות |
| פרס סטלייט | האפקטים הוויזואליים הטובים ביותר | ניל קורבולד | מועמדות |
| פרס אוסקר | עיצוב ההפקה הטוב ביותר | עיצוב הפקה: ארתור מקס; עיצוב סט: אלי גריף | מועמדות |
| פרס אוסקר | עיצוב התלבושות הטוב ביותר | ג'נטי ייטס ודייב קרוסמן | מועמדות |
| פרס אוסקר | האפקטים הוויזואליים הטובים ביותר | צ'רלי הנלי, לוק-יוון מרטין-פנוילט, סימון קוקו וניל קורבולד | מועמדות |
ריילי תומסון

| --- | --- |
אין תמונה חופשית
 לידה:  5 באוקטובר 1912 אלהמברה, קליפורניה, ארצות הברית
 פטירה:  26 בינואר 1960 (בגיל 47) קליפורניה, ארצות הברית
 שם לידה:  ריילי א. תומסון ג'וניור
 לאום:  אמריקאי
 תקופת הפעילות:  1935–1959 (כ־24 שנים)
 תחום יצירה:  אנימטור, קומיקסאי
 
ריילי א. תומסון ג'וניור (באנגלית: .Riley A. Thomson Jr;‏ 5 באוקטובר 1912 – 26 בינואר 1960) היה אנימטור וקומיקסאי אמריקאי שבילה את רוב הקריירה שלו בעבודה על סרטים ודמויות של חברת וולט דיסני. הוא ביים שישה סרטים קצרים של דיסני כולל "השנים הטובות" ו"שעת המוזיקה".
קריירה

תומסון החל את הקריירה שלו בשנת 1930 באולפן הכושל של רומר גריי. ב-1935 הוא הצטרף ללאון שלזינגר הפקות (כיום של האחים וורנר) בתור אנימטור. בזמן שהותו שם הוא עבד על סרטים מצוירים של סדרת "מרי מלודיס" והתמקד בדמותו של פורקי פיג. בשנה שלאחר מכן תומסון החל לעבוד בוולט דיסני הפקות. תחילה עבד כאנימטור על סרטים קצרים של "מיקי מאוס", "סימפוניות טיפשיות" ודונלד דאק. הוא גם עבד על הסרט באורך מלא "שלגיה ושבעת הגמדים" (1937) והמקטע "שוליית הקוסם" מתוך הסרט "פנטסיה" (1940).
לאחר עבודתו בסרט "פנטסיה", תומסון עבר למחלקת הסיפורים שם הפך לתסריטאי ובמאי. הוא ביים את הסרטים הקצרים "Put-Put Troubles"‏ (1940), "הסופה הקטנה" (1941), "השנים הטובות" (1941), הרימייק מ-1941 של "ההתרמה לבית היתומים", "מסיבת יום ההולדת של מיקי" (1942) ו"שעת המוזיקה" (1942). הוא גם קיבל קרדיטים על הסיפורים של "מרוץ סוסים" (1948) ו"דוד דאק" (1951). (באחרון שם משפחתו כתוב באופן שגוי "תומפסון").
בשנת 1950 תומסון עבר לתחום הקומיקס. הוא עבד בחברת ההפקה Western Publishing מ-1950 עד 1953 ואייר עבורם מספר ספרי קומיקס שונים. עבודתו כללה בעיקר קומיקס של דיסני בהשתתפות הדמויות מיקי מאוס, דונלד דאק, פלוטו, צ'יפ ודייל, סבתא דאק וז'אק וגאס. הוא גם אייר קומיקס של וודי הנקר.
לאורך שנות ה-50, תומסון אייר רצועות קומיקס עבור אולפני דיסני, כולל קומיקס המבוסס על הסרט "שירת הדרום" משנת 1946 ורצועת הקומיקס היומית של מיקי מאוס.
תומסון חזר להנפשה בשנת 1957 ועבד עבור וולטר לאנץ הפקות עד שנת 1959.
הערות שוליים

1 2 3  "Riley Thomson".
| --- | --- |
בקרת זהויות :  BnF: cb14141110j (data)
Disney Family Singalong

| --- | --- |

 מנחים:  ראיין סיקרסט
 ארץ מקור:  ארצות הברית 
 שפות:  אנגלית
 מספר פרקים:  1
 הפקה
 חברת הפקה:  Done and Dusted
 הפצה:  הולו, דיסני+ 
 שידור
 רשת שידור:  ABC
 תקופת שידור מקורית:  16 באפריל 2020 – הווה 
 קישורים חיצוניים
 https://abc.com/shows/the-disney-family-singalong
 דף התוכנית ב-IMDb
 
Disney Family Singalong הוא משדר טלוויזיה אמריקני, ששודר ב-ABC ב-16 באפריל 2020 במהלך התפרצות נגיף הקורונה בארצות הברית. במשדר, אותו הנחה ראיין סיקרסט, הופיעו ביצועים מוזיקליים של שירים מסרטי דיסני מובחרים, שבוצעו על ידי מוזיקאים מבתיהם. הוא גם הציג מופע איחוד של צוות השחקנים של הסרט המקורי של ערוץ דיסני משנת 2006, "היי סקול מיוזיקל".
ב-29 באפריל 2020, ABC הודיעה כי תפיק חלק שני של המשדר ב-10 במאי, שיונחה שוב על ידי סיקרסט.
משתתפים > חלק 1

אל פנינג
אליזבת אולסן
אמילי ואן קאמפ
אמנדה מישלקה
אנתוני אנדרסון
אנתוני מאקי
אריק סטונסטריט
ג'ימי קימל
ג'ף גולדבלום
דון צ'ידל
ונדי מקלנדון-קובי
זאק אפרון
טרייסי אליס רוס
טרן קילם
יאינה לי אורטיס
כריס הריסון
ליונל ריצ'י
נייתן פיליון
סבסטיאן סטן
פול בטאני
פרדי היימור
צ'ארלי ד'אמליו
קובי סמולדרס
קריסטין צ'נוות'
רובין רוברטס
משתתפים > חלק 2

החבובות
טיטוס בורג'ס
מיס פיגי
קרמיט הצפרדע
שידור

המשדר, ששודר ב-16 באפריל 2020 על ידי רשת הטלוויזיה האמריקאית ABC, נצפה על ידי כ-10.3 מיליון צופים במהלך שידורו.
ב-21 באפריל, המשדר הפך לזמין להזרמה ב-דיסני+ .
הערות שוליים

↑  Ramos, Dino-Ray (2020-04-14). "Kenny Ortega Talks Reuniting 'High School Musical' Cast Members For 'Disney's Family Singalong'; Zac Efron Joins ABC Special". Deadline (באנגלית). נבדק ב-2020-04-16.
↑  Ramirez, Sonia (2020-04-15). "ABC hosts an unforgettable night of music with a 'Disney Family Singalong'". Houston Chronicle. נבדק ב-2020-04-16.
↑  Nicolaou, Elena (2020-04-14). "Mark Your Calendars: "The Disney Family Singalong" Is Airing on Thursday". Oprah Magazine (באנגלית אמריקאית). נבדק ב-2020-04-16.
↑  "'High School Musical' Reunion In 'Disney Family Singalong': Details". Billboard. 17 באפריל 2020. {{cite web}}:  (עזרה)
↑  Petski, Denise; Petski, Denise (2020-04-29). "'The Disney Family Singalong: Volume II' Set On ABC With Ryan Seacrest As Host". Deadline (באנגלית). נבדק ב-2020-04-30.
↑  Owoseje, Toyin. "Beyoncé made a surprise appearance in 'Disney Family Singalong,' delighting fans". CNN.
↑  "Beyoncé Surprises Fans With Rendition Of 'When You Wish Upon A Star' Dedicated To Healthcare Workers".
↑  Bailey, Alyssa (17 באפריל 2020). "Watch Ariana Grande Nail 'I Won't Say I'm in Love' During Disney's Family Singalong". ELLE. {{cite web}}:  (עזרה)
↑  "Thomas Rhett and His Daughters Perform Song from Frozen for Disney Singalong Special". PEOPLE.com.
↑  Bailey, Alyssa (16 באפריל 2020). "Why Zac Efron Isn't Singing With the 'High School Musical' Cast in the Disney Family Singalong". ELLE. {{cite web}}:  (עזרה)
↑  Balgemino, Nicole (1 במאי 2020). "ABC ANNOUNCES FIRST WAVE OF PERFORMANCES FOR 'THE DISNEY FAMILY SINGALONG: VOLUME II,' AIRING MOTHER'S DAY, SUNDAY, MAY 10 AT 7 P.M." ABC Media. אורכב מ-המקור ב-2020-05-15. נבדק ב-6 במאי 2020. {{cite web}}:  (עזרה)
↑  Balgemino, Nicole (6 במאי 2020). "ABC Announces Additional Celebrity Guests for 'The Disney Family Singalong: Volume II,' Airing Mother's Day, Sunday, May 10 at 7 P.M." ABC Media. אורכב מ-המקור ב-2020-05-10. נבדק ב-6 במאי 2020. {{cite web}}:  (עזרה)
↑  "'Disney Family Singalong' quarantine special lands' 10.3M viewers': Details". New York Post. 2020-04-17.
↑  "ABC's 'Disney Family Singalong' Heads to Disney Plus". Variety. 2020-04-21. נבדק ב-2020-04-22.
אורית ירון

| --- | --- |
אין תמונה חופשית
 לידה:  1 בדצמבר 1969 (בת 55) 
 מדינה:  ישראל 
 מספר צאצאים:  3 
 
אורית ירון (נולדה ב-1 בדצמבר 1969) היא מנחת טלוויזיה ומדבבת ישראלית לשעבר.
ביוגרפיה > הנחיה

ירון נמנתה בתחילת שנות התשעים בצוות מנחי ערוץ הילדים, והיא הגישה את הרצועה "להתלבש עם שש".
ביוגרפיה > דיבוב

עסקה בדיבוב, כאשר היא דיבבה את הדמויות הראשיות בסרטים "עליסה בארץ הפלאות", "פיטר פן" ו"שלגיה ושבעת הגמדים" של חברת וולט דיסני. את קטעי השירה בסרט שלגיה ביצעה לימור שפירא ולא ירון, מפני שאולפני דיסני עמדו על כך שדמותה של שלגיה תשיר בסגנון אופראי - בדומה לסרט המקורי. בנוסף היא דיבבה את הדמות הראשית של שאלתיאל קוואק בסדרה "שאלתיאל קוואק" ואף שרה את שיר הפתיחה והסיום של הסדרה, ואת דמותה של אתי בסדרה "דנבר הדינוזאור האחרון".
בשנת 1995, פרשה מעולמות ההנחיה והדיבוב, ועברה לעולמות פיתוח התוכנה. נכון ל-2024, היא מנהלת מוצר.
ירון נשואה ולה שלושה ילדים. מתגוררת בנס ציונה.
פילמוגרפיה > קולנוע

גופי - הסרט - רוקסן
שלגיה ושבעת הגמדים - שלגיה
פיטר פן - וונדי דרלינג
עליסה בארץ הפלאות - אליס
אגדות ברווזים הסרט: אוצר המנורה האבודה - וובי ונדרקוואק
השועל והכלבלב - ויקסי